Aalborg Stiftstidende, 1839-06-01
Fædrelandet. Efterat Hs. Kongel. H. Prinds Frederik Carl Christian var reist tilbage til Fredericia, forlode D. Kgl. H. Prindsgouvernøren med Gemalinde Odense, i Søndags Middag, for over Holsteenshuus og Faaborg at tage til Augustenborg. - J Løverdags foretog Hs. K. Høihed den sædvanlige Jnspection. Paa Raastuen fandt den sædvanlige Collation Sted, hvorved Borgermesteren, Hr. Justitsraad Ridder Reimuth, paa hele Communalbestyrelsens Vegne aflagde Hs. K. Høihed de hjerteligste Taksigelser for den Varme, hvormed han havde antaget sig den nye Communalforfatning. Denne Skaal besvaredes i de naadigste Udtryk af Hs. K. Høihed, der yttrede sin Glæde over den Orden og Fremgang, der herskede i Communens Sager, og hvortil han stedse hos Vedkommende havde fundet fælleds Bestræbelser. Under Fyrsteparrets Ophold i Odense besøgte Hs. K. H. Prindsesse Caroline Amalia næsten dagligen Asylet. For Afreisen aflagde Fyrstinden, ledsaget af høie Gemal og Hs. K. H. Prinds Frederik, tillige et Besøg i Lahns Stiftelse, besaae alle Indretningerne, erklærede ogsaa her sin Tilfredshed med Pigebørnenes Underviisning og Haandarbeider, af hvilke sidste Høistsamme modtog Prøver. Ved denne Leilighed kommer man til at tænke paa, hvad Edvard Alez (i sit kronede Priisskrift) saa smukt siger om Asylerne: "De gode, barmhiertige, ømme Qvinder maa man sætte i Spidsen for disse Jndretninger. Det blide Kjøn er alene egnet og skikket til at frede om den spæde Plante; Qvindens Stemme har en blidere Tone; hendes Myndighed skjuler sig under tusinde hemmelige Træk af Ynde; hun brækker ikke Røret; men bøier det med en uendelig Godheds Skaansel. Det er en besynderlig Sompathi, som finder Sted imellem Barnets og Qvindens Hjerte. Hun har en Taalmodighed, der ligner Barnets grændseløse Uvidenhed."(Hemp. Av.)J "Jyllandsposten" Nr. 20 læses følgende meddeelte Notits: Den modige Cadet. - J Aaret 1807, da Kjøbenhavn blev beleiret af Engelskmændene, samlede General Castenskjold en Hær i Sjælland, bestaaende meest af ud vede Bønder og andre Frivillige. Hæren var 4000 Mand stærk, og Artilleriet havde 4 Kanoner, hvilket sidste blev commanderet af en ung Cadet paa 14 a 15 Aar. Med denne Armee drog han for at undsætte Kjøbenhavn, men mødte General Wellington ved Kjøge, hvor Slaget stod. Artilleriet vedblev ufortrødent at fyre, endog efter at Fodfolket havde trukket sig tilbage; men da den unge, modige Commandeur saae, det var umuligt at holde sig længer, begyndte han at trække sig lidt tilbage. J det samme knuste en Kanonkugle Lavetten paa hans ene Kanon, hvorfor Commandeuren sprang af Hesten og fornaglede Kanonen, uagtet det engelske Rytterri var saa nær, at et Øienvidne har forsikkret, at Sablerne svævede over Hovedet paa ham, da han steeg til Hest. Han commanderede: Marsch, Marsch, og kom vetbeholden med sine 3 Kanoner til Nykjøbing paa Falster. Denne Ynglings Navn er desværre gaaet mig af Minde, men hans "danske Mod i dette iøvrigt uheldige Slag bør stedse nævnes med Glæde af enhver dansk Yngling, der har Lyst og Mod til at kæmpe for sin Konge og sit Fødeland." Navnet paa denne modige Cadet er os opgivet at være Hellesen - siger Hels. Avis - og man vil troe, at hans senere militaire Stilling maa søges i Norge.)